cyanic-selkie/wikianc huggingface dataset:
பிக்கோலினிக் அமிலம்
உயிரியல் தொகுப்பு
டிரிப்டோபான் என்ற அமினோ அமிலத்தை கைனியூரெனின் பாதையில் சிதைக்கும் போது உருவாகும் சிதைமாற்ற பொருளே பிக்கோலினிக் அமிலமாகும். அதன் செயல்பாடு தெளிவாக இல்லை, ஆனால் இது பல்வேறு நரம்பியல், நோய் தடுப்பு மற்றும் எதிர்ப்பு வீக்கம் எதிர்ப்பு விளைவுகளில்  பாதிப்பை உண்டாக்குகிறது. மேலும், ஈரிணை திற அயனிகளான துத்தநாகம்(II) மற்றும் பிற அயனிகளையும் அல்லது மூவிணைதிற அயனிகளை சிறுகுடல் வழியாக உறிஞ்சுதலில் உதவி செய்கிறது என கூறப்படுகிறது.
பிக்கோலினேட்டுகள்
பிக்கோலினிக் அமிலத்தினுடைய உப்புகள் பிக்கோலினேட்டுகள் எனப்படுகின்றன.
மேற்கோள்கள்
பகுப்பு:பிரிடின்கள் பகுப்பு:அரோமாட்டிக் அமிலங்கள்
நாம ஜெபம்
நாம ஜெபம் அல்லது நாம சங்கீர்த்தனம் (Nama Japam or Nama Sankeertanam) என்பது இறைவனின் திருப்பெயரை மனதில் இருத்தி தொடர்ந்து ஜெபித்தலாகும். நாம ஜெபம் செய்வதற்கு நேரம், காலம், இடம் இல்லை. எப்பொழுது வேண்டுமானலும், எங்கு வேண்டுமானாலும் இறைவனின் திருப்பெயரை மனதார ஜெபிக்கலாம். ஆன்மீக சாதகர்கள் தங்களது இஷ்டமான இறைவனை அல்லது இஷ்டதேவதை அல்லது குல தெய்வத்தின் பெயரை மனதார ஜெபிக்கலாம். பக்தி இயக்கத்தின் போது பல சைவ மற்றும் வைண சமய அடியார்கள் பகவானின் திருப்பெயர்களை ஜெபம் செய்தலே மோட்சத்திற்கான பாதை என வலியுறுத்தினர்.
நாம சங்கீர்த்தனம்
நாம சங்கீர்த்தனம் என்பது ஆன்மீக சாதகர்கள் ஒன்று கூடி, இறைவனின் திருப்பெயர்கள், மகிமைகள், பெருமைகள், கல்யாண குணங்கள் குறித்து இசையுடன் கூட்டு வழிபாடு செய்வதாகும்.
வெளி இணைப்புகள்
பகுப்பு:சமய நடத்தைகளும் அனுபவங்களும் பகுப்பு:இந்து தொன்மவியல் பகுப்பு:பக்தி இயக்கம்
என். எஸ். என். நடராஜ்
'''என்.எஸ். நடராஜ்''' என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் காங்கேயம் தொகுதியில் இருந்து தமிழ்நாடு சட்டமன்றத்துக்கு, 2011 ஆண்டு தேர்ந்தெடுக்கப்பட்டார். இவர் அண்ணா திராவிட முன்னேற்றக் கழகம் கட்சியை சேர்ந்தவர்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:திருப்பூர் மாவட்ட நபர்கள் பகுப்பு:தமிழக அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள்
பிலிப்பைன் போர்த்தொடர் (1944–45)
பிலிப்பீனியப் போர்த்தொடர், 1944-45 (Philippines campaign of 1944–1945, OPERATION MUSKETEER I, II, and III) அல்லது பிலிப்பீனியப் போர் 1944–1945, அல்லது பிலிப்பீனிய விடுவிப்பு, இரண்டாம் உலகப் போரின் போது பிலிப்பீன்சை ஆக்கிரமித்திருந்த ஏகாதிபத்திய சப்பானியப் படைகளை அமெரிக்கர்களும்  பிலிப்பினோக்களும் இணைந்து  வெற்றி கண்டு வெளியேற்றிய நிகழ்வாகும். 1942ஆம் ஆண்டின் முற்பகுதியில் ஆதிக்கவாத சப்பானியப் படைகள் பிலிப்பீன்சை முழுமையாக கையகப்படுத்தியிருந்தன. அக்டோபர் 20, 1944இல் பிலிப்பீனியத் தீவான லெய்ட்டில் தரை,கடல் இருவழியிலும் செல்லக்கூடிய படைகளின் இறக்கமே பிலிப்பீன்சின் விடுதலை போரின் துவக்கமாக அமைந்தது; இதனைத் தொடர்ந்து உலகப்போரின் இறுதிவரை, ஆகத்து 1945 வரை, தொடர்ந்து சண்டைகள் பல்வேறு பகுதிகளில் நடந்தன.
2,5-டையைதராக்சி-1,4-பென்சோகுயினோன்
இச்சேர்மம் ஒரு வலிமை குறைந்த அமிலமாகும். இதனால் ஒன்று அல்லது இரண்டு ஐதராக்சில் அணுக்கள் ஒரு புரோட்டானுக்காக இழக்கப்பட்டு முறையே C6H3O−4 (pKa1 = 2.95) மற்றும் C6H2O2−4 (pKa2 = 4.87) எதிர்மின் அயனிகள் உருவாகின்றன. பின்னது பல்வேறு உலோக அணைவுச் சேர்மங்களாக உருவாகிறது. ஈருட்கரு உருவாக்கும் ஈந்தணைவியாக இது செயல்படுகிறது.
வயதான மரக்கூழ் பொருட்களின் நிறத்திற்கு இச்சேர்மம் காரணமாகிறது என்பது அடையாளம் காணப்பட்டுள்ளது.
உடன்பிறப்பு
உடன் பிறப்பு (Sibling) என்பது இரத்த சொந்தங்களுள் ஒன்றாகும். உடன் பிறப்புகள் ஒரே பெற்றோரை கொண்டிருப்பார்கள். அது தாயாகவோ, தந்தையாகவோ அல்லது இருவருமாகவோ இருக்கக்கூடும். பொதுவாக உடன் பிறப்பு ஆணாக இருப்பின் சகோதரன் என்றும், பெண்ணாக இருப்பின் சகோதரி என்றும் அழைக்கப்படுகின்றனர். உலகில் ஏறத்தாழ எல்லா இடங்களிலும் உடன் பிறப்புகள் ஒன்றாகவே வளர்கின்றனர். எனவே உடன் பிறப்புகள் எப்போதும் நல்ல உணர்ச்சி பிணைப்புடன் காணப்படுகின்றனர். இந்த உணர்ச்சி பிணைப்பானது ஒவ்வொரு உடன்பிறப்புக்கும் வேறுபட்டு இருக்கும். பெற்றோர் தங்களை நடத்தும் விதம், பிறப்பு முறைமை, குடும்பம் தவிர்த்த மற்றவருடனான தனிப்பட்ட அனுபவங்கள் மற்றும் தனி நபர் குணம் போன்றவை இந்த மாறுபட்ட உணர்ச்சி பிணைப்புக்கு காரணமாக அமைகிறது. பல்வேறு காரணங்களால் தனித்தனியாக வளர்கின்ற உடன் பிறப்புகளும் இருக்கின்றனர்.
முழு உடன்பிறப்பு.
முழு உடன்பிறப்புகள் ஒரே தாயையும் தந்தையையும் கொண்டிருப்பர்கள். இவர்களுடைய "தாயனை" ஆனது, தாயும் தந்தையும் இரத்த சொந்தமல்லாத பட்சத்தில் 50 சதவிகிதம் ஒரே மாதிரியாக இருக்கும். பெற்றோர் இரத்த சொந்தம் என்றால் 50 சதவிகிதம் என்பது சிறிது அதிகரிக்கக்கூடும்.
இரட்டையர்.
இரட்டையர் என்போர் ஒரே கருத்தரிப்பில் பிறந்த இரு குழந்தைகள் ஆவர். இரட்டையர்களை இரு வகையாகப் பிரிக்கலாம். முற்றொத்த இரட்டையர் மற்றும் இருகரு இரட்டையர். thumb|ஒரே தோற்றம் கொண்ட இரட்டையர்
முற்றொத்த இரட்டையரின் தாயனை நூறு சதவிகிதம் பொருந்தும். பொதுவாக இரட்டையர்கள் அதிக பிணைப்போடு இருப்பார்கள். ஆராய்ச்சி ஒன்றின் படி, தங்களின் 3 வயது வரை "இரட்டையர் மொழி" என்று அவர்கள் மட்டுமே புரிந்து கொள்ளும் ஒரு மொழியில் உரையாடுவது, இரட்டையர்களின் சிறப்பம்சம்.
இருகருஇரட்டையர்கள் பிறப்பால் மட்டுமே இரட்டையர்கள், அவர்களுக்கும் இரட்டையர் அல்லாத முழு உடன்பிறப்பிற்கும் பெரிய வித்தியாசம் ஒன்றுமில்லை.
பாதி உடன்பிறப்பு
பாதி உடன்பிறப்பு அல்லது அரை உடன்பிறப்பு என்போர் ஒரு பெற்றோரை மட்டும் ஒன்றாகக் கொண்டிருப்பர்கள். இது தாயாகவோ அல்லது தந்தையாகவோ இருக்கலாம். இவர்கள் 25% ஒரே மாதிரி தாயனை கொண்டிருப்பதற்கான வாய்ப்புகள் இருக்கின்றன.
உடன்பிறவா சகோதரர்கள்
உடன்பிறவா சகோதரர்களை இரண்டாக பிரிக்கலாம். இரத்தபந்த உடன்பிறவா சகோதரர் மற்றும் இரத்த பந்தம் அல்லாத உடன்பிறவா சகோதரர்கள்.
இரத்தபந்த உடன்பிறவா சகோதரர்கள் யாரெனில்:
இரத்த பந்தம் அல்லாத உடன்பிறவா சகோதரர்கள் அமைவதற்கான காரணங்கள்:
உடன்பிறப்பு உறவுமுறை
கீழ் வருவன அனைத்தும் உறவுமுறை பெயராயினும் மதிப்பு மற்றும் மரியாதையின் நிமித்தம் உடன்பிறவாதவரையும், உறவுமுறையல்லாதவரையும் இவ்வாறு அழைக்கலாம்.
அண்ணன்
தன்னை விட வயதில் மூத்த ஆண் சகோதரரை அண்ணன் என்று அழைப்பார்கள். அண்ணன் என்பதை தமையன் என்றும் கூறலாம். அண்ணன் என்பதே மருவி 'அண்ணா', 'அண்ணெ' என்று ஒவ்வொரு ஊரிலும் ஒரு வழக்கில் வழங்கப்படுகிறது.
அக்காள்
தன்னை விட வயதில் மூத்த பெண் சகோதரியை அக்காள் என்று அழைப்பார்கள். அக்காள் என்பதை தமக்கை என்றும் கூறலாம். அக்காள் என்பதே மருவி 'அக்கா', 'என்று வழங்கப்படுகிறது.
எடுத்துகாட்டு:
தம்பி
தன்னை விட வயதில் இளைய ஆண் சகோதரரைத் தம்பி என்று அழைப்பார்கள். தம்பி என்பதை அனுஜன் என்றும், அம்பி என்றும் கூறலாம்.
எடுத்துகாட்டு:
தங்கை
தன்னை விட வயதில் இளைய பெண் சகோதரியைத் தங்கை என்று அழைப்பார்கள்.
மேற்கோள்கள்
பகுப்பு:உறவுமுறை பகுப்பு:குடும்பம்
ஏழைகளுக்கான உணவுத் திட்டம்
கணக்கெடுப்பு ஒன்றின் மூலம் "ஏழ்மையானவர்கள்" (வறுமைக் கோட்டிற்குக் கீழ் உள்ள 10,000,000 ஏழ்மையான குடும்பங்கள்) கண்டறியப்பட்ட பின்னர் அரசாங்கம் அவர்களுக்கு 35 கிலோகிராம் அரிசி மற்றும் கோதுமையை அதிக மானிய விலையில் வாங்குவதற்கான வாய்ப்பை வழங்கத் தொடங்கியது. ஒரு கிலோ அரிசி 3, கோதுமை  2க்கும் இத்திட்டத்தின் கீழ் வழங்கப்படுகிறது. கணக்கெடுப்புகளின் மூலம் அந்தந்த மாநில கிராமப்புற மேம்பாட்டு வசதிகளால் ஏழைக் குடும்பங்கள் அடையாளம் காணப்பட்டன. இந்தத் திட்டம் இரண்டு முறை, சூன் 2003-ல் ஒரு முறையும், பின்னர் ஆகத்து 2004-ல் இரண்டாம் முறையும் விரிவுபடுத்தப்பட்டது. ஒவ்வொரு முறையும் கூடுதலாக 5,000,000 வறுமைக்கோட்டிற்குக் கீழ் உள்ள குடும்பங்களைச் சேர்த்து, மொத்த குடும்பங்களின் எண்ணிக்கை 20,000,000ஆகக் கொண்டுவரப்பட்டது. இதற்குப் பிறகு 2003-ல் கூடுதலாக 50 லட்சம் குடும்பங்கள் சேர்க்கப்பட்டன.
குடும்ப அட்டைகள்
ஒரு குடும்பம் தகுதியுடையதாக அங்கீகரிக்கப்பட்டவுடன், அவர்களுக்குத் தனித்துவமான "அந்தியோதயா குடும்ப அட்டை" வழங்கப்படுகிறது. இந்த அட்டை, பொது விநியோக அட்டை (பச்சை நிற அட்டை) என்றும் அழைக்கப்படுகிறது. இது ஒரு அடையாள வடிவமாகச் செயல்படுகிறது.
மேற்கோள்கள்
பகுப்பு:இந்திய அரசுத் திட்டங்கள்
பாலியல் முறைகேடு
கணவர்கள்
திருமண பாலியல் முறைகேடு என்பது வீட்டில் நடக்கும் வன்முறையின் ஒரு வடிவமாகும். ஒரு பெண்ணின் கணவர் அல்லது முன்னாள் கணவரால் தேவையற்ற பாலியல் தொல்லைகள் அல்லது கட்டாய பாலியல் அச்சுறுத்தல்களை உள்ளடக்கியதாகும். இவ் முறைகேடு அதிகார வரம்பைப் பொறுத்து பாலியல் பலாத்காரமாகவோ அல்லது தாக்குதலாகவோ இருக்கலாம்.
குழந்தைகள்
சிறுவர் பாலியல் முறைகேடு என்பது, சிறுவர் வன்முறையின் ஒரு வடிவமாகும். வயதுவந்தோர் அல்லது வயதான இளம் பருவத்தினர் பாலியல் திருப்திக்காக ஒரு குழந்தையை வன்முறைக்கு உட்படுத்துவதாகும். இதில் நேரடி பாலியல் தொடர்புக்கு வயதுவந்தோர் அல்லது வயதானவர்கள் தங்கள் சொந்த பாலியல் ஆசைகளைப் பூர்த்தி செய்யும் நோக்கத்துடன் செயல்படுவதாகும். இதில் குழந்தையை மிரட்டுவது, திருமணம் செய்வது அல்லது அழுத்தம் கொடுப்பது போன்ற நோக்கத்துடன் செயல்படுவதாகும். மேலும், குழந்தைகளின் பிறப்புறுப்புகள், பெண் குழந்தைகளின் முலைக்காம்புகள் போன்றவைகளை, முறைகேடான செயல்களில் பயன்படுத்துவது போன்றவையாகும். குழந்தைக்கு ஆபாசக் காட்சிகளைக் காண்பித்தல், அல்லது குழந்தையைப் பயன்படுத்தி சிறுவர் ஆபாசங்களைத் தயாரித்தல் போன்ற செயல்களும், இக்கொடுமைகளாகும்.
ஒரு குடும்ப உறுப்பினரால் பாலியல் முறைகேடு என்பது ஒரு வகையான தகாப் பாலுறவு ஆகும். இந்த தகாப் பாலுறவு தீவிரமான மற்றும் நீண்டகால உளவியல் அதிர்ச்சியை ஏற்படுத்துகிறது. இதனால் பெற்றோர்களும் பாதிக்கப் படுகிறார்கள். ஆய்வுகளின் படி, உலகளவில் ஏறத்தாழ 18–19% பெண்கள் மற்றும் 8% ஆண்கள் குழந்தைகளாக இருந்த போது, பாலியல் முறைகேட்டிற்கு ஆளானதாகக் கண்டறிந்துள்ளனர். பாதிக்கப் பட்டவர்களில் பாலின வகையில் சிறுமிகள் அதிகமாகவும் ஆண்கள் குறைவாகவும் உள்ளனர். பெரும்பாலான பாலியல் முறைகேடுக் குற்றவாளிகள் அனைவரும், பாதிக்கப்பட்டவர்களுடன் அறிமுகமானவர்களே ஆவர். இதில் 30% குழந்தைகள், குடும்ப உறவினர்களான தந்தை, மாமாக்கள் போன்றவர்களால் பாதிக்கப் பட்டவர்களாகும். மேலும் 60% பாலியல் குற்றவாளிகள், குடும்ப நண்பர்களாகவோ, குழந்தை காப்பகங்களில் உள்ளவர்களாகவோ, அண்டை அயலார் போன்ற பிற அறிமுகமானவர்களாகவே இருக்கின்றனர். சிறுவர் பாலியல் முறைகேடு வழக்குகளில் சுமார் 10% மட்டுமே குடும்ப உறவினர்களாகவோ அல்லது குடும்ப நண்பர்களாகவோ இல்லாத அந்நிய குற்றவாளிகளாவர். பெரும்பாலான சிறுவர் பாலியல் வன்முறைக்கு காரணமானவர்கள், ஆண்களே எனக் கண்டறியப்பட்டுள்ளது. பெண்களில் சுமார் 14% சிறுவர்களுக்கு எதிராகவும், சிறுமிகளுக்கு 6% எதிராகவும், குற்றங்களைச் செய்கிறார்கள்.
சிறுவர் பாலியல் முறைகேட்டின் விளைவுகளாக, அவமானம், சுய-குற்றவுணர்வு, மனச்சோர்வு, பதட்டம், அதிர்ச்சிக்குப் பிறகான மன அழுத்தப் பாதிப்பு, சுயமரியாதைப் பிரச்சினைகள், பாலியல் செயலிழப்பு, நாள்பட்ட இடுப்பு வலி, தற்கொலை எண்ணம், ஆளுமைக் கோளாறுகளின் தொடக்கம் மற்றும் இளமைப் பருவத்தில் பழிவாங்கப்படுவதற்கான நினைப்புகள் போன்றவைகள், அச்சிறுவர்களின் மனதில் தோன்றுகின்றன.
மேற்கோள்கள்
பகுப்பு:பாலியல் குற்றங்கள்
கணக் கோட்பாடு
கணக் கோட்பாடு (Set theory) கணித ஏரணத்தின் ஒரு கிளைப்பிரிவாகும். இதுபொருள்களின் திரட்டல்களாகிய கணங்களை ஆய்கிறது. ஒரு கணத்தில் எந்த வகைப் பொருளும் திரட்டப்படலாம் என்றாலும், கணக் கோட்பாடு பெரும்பாலும் கணிதவியலோடு தொடர்புள்ள பொருள்களையே பயன்பாட்டில் எடுத்துக் கொள்கிறது. அனைத்துக் கணிதவியல் உருப்படிகளிலும் கணக் கோட்பாட்டு மொழிவைப் பயன்படுத்தலாம்.
கணக்கோட்பாட்டின் புத்தியல் ஆய்வை கியார்கு காண்டரும் இரிச்சர்டு டெடிகைண்டும் 1870 களில் தொடங்கி வைத்தனர். இரசலின் முரண்புதிர் போன்ற முரண்புதிர்களைக் கணக் கோட்பாட்டில் கண்டுபிடித்ததும், 20 ஆம் நூற்றாண்டின் தொடக்கத்தில் பல அடிக்கோளியல் அமைப்புகள் முன்மொழியப்பட்டன. இவற்றில் தேர்வுநிலை அடிக்கோள் அமைந்த செருமெலோ–பிரேங்கல் கணக் கோட்பாடு மிகவும் நன்கு அறிந்தவகை ஆகும்.
கணக் கோட்பாடு, குறிப்பாக தேர்வுநிலை அடிக்கோள் அமைந்த செருமெலோ–பிரேங்கல் கணக் கோட்பாடு, கணிதவியலின் அடித்தள அமைப்பாகப் பயன்படுகிறது. இதன் அடித்தளப் பாத்திரத்துக்கும் அப்பால், முனைவான ஆய்வில், கணக் கோட்பாடு கணிதவியலின் ஒரு கிளைப்பிரிவும் ஆகும். கணக்கோட்பாட்டின் வளராய்வு பல்வேறுபட்ட தலைப்புகளை உள்ளடக்குகிறது. இவற்றில் மெய்யெண் கோட்டின் கட்டமைப்பு முதல் பேரளவு முதலெண்களின் (Cardinals) ஒத்திணக்க(consistency) ஆய்வு வரை அடங்குகிறது.
வரலாறு
கணிதவியல் தலைப்புகள் பொதுவாக பல ஆய்வாளர்களின் ஊடாட்டத்தில் தோன்றிப் படிமலர்கின்றன. என்றாலும் கணக்கோட்பாடு, கியார்கு காண்ட்டர் 1874 இல் வெளியிட்ட தனி ஆய்வுக் கட்டுரையான "அனைத்து இயற்கணித மெய் எண்களின் திரட்டு சார்ந்த இயல்பைப் பற்றி (On a Property of the Collection of All Real Algebraic Numbers)" எனும் ஆய்வினால் தோற்றுவிக்கப்பட்டது.
கி.மு 5 ஆம் நூற்றாண்டில் இருந்து, அதாவது, மேற்கில் கிரேக்கக் கணிதவியலாளர் எலியாவின் சீனோவில் இருந்தும் கிழக்கில் தொடக்கநிலை இந்தியக் கணிதவியலில் இருந்தும், கணிதவியலாளர்கள் ஈறிலி கருத்தினம் குறித்த புரிதலுக்குத் திண்டாடிக் கொண்டிருந்தனர். இவற்றில் குறிப்பிட்த் தகுந்த பணி, 19 ஆம் நூற்றாண்டின் முதல் அரைப்பகுதியில் உருவாக்கப்பட்ட பெர்னார்டு போல்சானோவின் ஆய்வாகும். ஈறிலி சார்ந்த தற்காலப் புரிதல் 1867–71 களில் காண்டரின் எண் கோட்பாட்டில் அமைந்த்து. காண்டரும் டெடிகைண்டும் 1872 இல் சந்தித்ததும், அது காண்டரின் சிந்தனையில் தாக்கம் விளைவித்து அவரது 1874 ஆம் ஆண்டு ஆய்வு வெளிவர வழிவகுத்தது.
காண்டரின் ஆய்வு முதலில் அவரது சமகாலக் கணிதவியலாளர்களை இவரோடு முரண்பட வைத்தது. ஆனால், கார்ல் வியர்சுட்டிராசும் டெடிகைண்டும் காண்டரையும் ஆதரித்தனர். ஆனால், கணிதக் கட்டுமானவியலின் தந்தையாகிய இலியோபோல்டு குரோனெக்கர் காண்டரை ஏற்கவில்லை. காண்டரியக் கணக் கோட்பாடு பின்வரும் கருத்தினங்களின் பயன்பாட்டுக் காரணங்களால் பரவலானது. அவை, கணங்களுக்கு இடையிலான ஒன்றுக்கொன்றாய் அமையும் நேரடித் தொடர்பு, முற்றெண்களை விட கூடுதலான மெய்யெண்கள் நிலவுதலுக்கான நிறுவல், "ஈறிலிகளின் ஈறிலி", திறன்கண வினையில் விளையும் ("காண்டரின் துறக்கம் (Cantor's paradise)") என்பனவாகும். கணக் கோட்பாட்டின் இந்தப் பயன்பாடு, கிளீன் களஞ்சியத்துக்கு ஆர்த்தர் சுசோயெபிளிசு "Mengenlehre" எனும் கட்டுரையை 1898 இல் அளிக்க வழிவகுத்தது.
கணக் கோட்பாட்டின் அடுத்த அலை, காண்டரியக் கணக் கோட்பாட்டின் சில விளக்கங்கள் அதன் எதிர்மைகள் அல்லது முரண்புதிர்களை எழுப்பியபோது, 1900 அளவில் கிளர்ந்தெழுந்தது. பெர்ட்ராண்டு இரசல் அவர்களும் எர்னெசுட்டு செருமெலோ அவர்களும் தனித்தனியாக இப்போது இரசல் முரண்புதிர் என அழிஅக்கப்படும் எளிய ஆனால் அனைவரும் அறிந்த முரண்புதிரைக் கண்டறிந்தனர்: "தமக்குள் உறுப்புகளாக அமையாத கணங்களின் கணத்தைக்" கருதுக. இது தனக்குள் ஒரு உறுப்பாகவும் தனக்குள் ஓர் உறுப்பாக அமையாத்தாகவும் உள்ள முரண்பாட்டைத் தோற்றுவிக்கிறது. காண்டர் 1899 இலேயே தனக்குள் ஒரு வினவலை "கணங்களின் கணத்தின் முதலெண் என்ன?" என எழுப்பி, சார்ந்த முரண்புதிரையும் அடையப் பெற்றுள்ளார். ஐரோப்பியக் கண்டக் கணிதவியலை மீள்பார்வையிடும் தனது நூலான கணிதவியலின் நெறிமுறைகள் (The Principles of Mathematics) என்பதில், இரசல் இந்த முரண்புதிரை ஒரு கருப்பொருளாகவே பயன்படுத்தியுள்ளார்.
ஆங்கில வாசகர்கள் 1906 இல் புள்ளிகளின் கணங்கள் சார்ந்த கோட்பாடு (Theory of Sets of Points)எனும் கணவனும் மனைவியுமாகிய வில்லியம் என்றி யங், கிரேசு சிசோல்ம் யங் ஆகிய இருவரும் எழுதி, கேம்பிரிட்ஜ் பல்கலைக்கழக அச்சகம் வெளியிட்ட நூலைப் படிக்கும் வாய்ப்பைப் பெற்றனர்.
முரண்பாடுகள் பற்றிய விவாதம் கணக்கோட்பாட்டைப் புறந்தள்ளாமல், மாறாக, அதன் உந்துதல், 1908 இல் செருமெலோவையும் 1922 இல் பிரேங்கலையும் ZFC எனும் அடிக்கோள்களின் கணத்தை உருவாக்க வழிவகுத்தது. இது கணக் கோட்பாட்டில் மிகப் பரவலாகப் பயன்படுத்தும் அடிக்கோள்களின் கணம் ஆகியது. என்றி இலெபெசுக்யூவின் மெய் எண் பகுப்பாய்வுப் பணி,கணக்கோட்பாட்டின் மாபெரும் கணிதவியல் பயன்பாட்டை செயல்முறையில் விளக்கிக் காட்டுவதாய் அமைந்தது. எனவே கணக்கோட்பாடு புதுமைக் கணிதவியலின் ஊடும் பாவுமாய் மாறியது. சில கணிதவியல் புலங்களில் பகுப்பினக் கோட்பாடு விரும்பப்படும் அடித்தளமாகக் கருதப்பட்டாலும், பொதுவாக கணக்கோட்பாடே கணிதவியலின் அடித்தளமாகக் கொள்ளப்படுகிறது.
அடிப்படைக் கருத்தினங்களும் குறிமானங்களும்
கணக் கோட்பாடு, பொருள்
o
வுக்கும் கணம்
A
வுக்கும் இடையில் அமையும் அடிப்படை இரும உறவில் தொடங்குகிறது.
என்பது
வின் உறுப்பு (அல்லது கூறு) ஆனால், அப்போது
o ∈ A
எனும் குறிமானம் பயன்படுத்தப்படுகிறது. கணங்கள் பொருள்களாக அமைதலால், இந்த உறுப்பாண்மை உறவு கணங்களுக்கும் பொருந்தும்.
இருகணங்களுக்கு இடையில் கொணரப்பட்ட இரும உறவு துணைக்கண உறவு அல்லது உட்கணம் எனப்படுகிறது.
கணத்தின் அனைத்து உறுப்புகளும்
B
கணத்தின் உறுப்புகளாக அமைந்தால், அப்போது
கணத்தின் உட்கணம் ஆகும். இது
A ⊆ B
எனக் குறிக்கப்படுகிறது. எடுத்துகாட்டாக,
{1, 2}
கணத்தின் உட்கணம் ஆகும். அதேபோல,
{2}
கணமும்
{1, 4}
கணமும் உட்கணங்களாக அமைவதில்லை. இந்த வரையறையில் இருந்து, ஒரு கணம் அதன் உட்கணமும் ஆகிறது. இந்நிலை பொருந்திவராத வாய்ப்பில் அல்லது தள்ளப்படும்அளவுக்கு பொருளற்றதாக அமையும் நிலையில், சரிநிலை உட்கணம்  எனும் சொல் வரையறுக்கப்பட வேண்டியதாயிற்று.
கணம்,
கணத்தின் சரிநிலை உட்கணம்என அழைக்கப்பட வேண்டுமானால்,
கணம்
யின் உட்கணமாகவும், ஆனால்,
கணத்துக்குச் சமமாக இல்லாமலும் அமையவேண்டும்.
{1, 2, 3}
கண உறுப்புகளாக 1, 2, 3 ஆகியவை அமைதலைக் கவனிக்கவும். ஆனால், அவை அதன் உட்கணங்கள் அல்ல. மேலும் உட்கணங்களும் அதேபோல கணத்தின் உறுப்புகளாக அமைதல் இல்லை.
எண்ணியலில் எண்களின் மீது இரும வினைகள் செயல்படுதலைப் போலவே கணக்கோட்பாட்டில் கணங்களின் மீது இரும வினைகள் செயல்படுகின்றன:
,
ஆகிய இரண்டு கணங்களின் ஒன்றுகணம் என்பது
A ∪ B
எனும் குறிமானத்தால் குறிப்பிடப்படுகிறது. இது
, அல்லது
, அல்லது இவ்விரண்டின் உறுப்புகளாக உள்ள அனைத்து உறுப்புகளின் கணமாகும். எடுத்துகாட்டாக,
{2, 3, 4}
ஆகிய இரண்டு கணங்களின் ஒன்றுகணம்
{1, 2, 3, 4}
ஆகும்.
ஆகிய இரண்டின் வெட்டுகணம் என்பது
A ∩ B
ஆகிய இரண்டிலும் பொதுவாக அமையும் உறுப்புகளின் கணம் ஆகும்.
ஆகிய இரண்டு கணங்களின் வெட்டுகணம் என்பது
{2, 3}
U
ஆகிய இரண்டின் வேறுபாட்டுக் கணம் என்பது
U \ A
எனும் குறிமானத்தால் குறிக்கப்படுகிறது. இது,
எனும் கணத்தில் உறுப்புகளாக அமையாத,
வின் அனைத்து உறுப்புகளின் கணமாகும். எனவே,
{1, 2, 3} \ {2, 3, 4}
என்பதன் வேறுபாட்டுக் கணம்
{1}
ஆகும்; மாறாக, அதே நேரத்தில்,
{2, 3, 4} \ {1, 2, 3}
{4}
என்பதன் உட்கணமானால், அப்போது
வில்
வின் மிகைநிரப்புக் கணம் என அழைக்கப்படும். இந்நேர்வில், சூழல் சார்ந்த
கணத்தின் தேர்வு தெளிவாக அமைந்தால்,
எனும் குறிமானம், சிலவேளைகளில் குறிப்பாக
, வென்ன் விளக்கப்படங்களில் அமைதலைப் போல, அனைத்துப்பொதுக் கணமாக அமையும்போது,
எனும் குறிமானத்தால் குறிக்கப்படும்.
ஆகிய இரண்டின் சீரொருமை வேறுபாட்டுக் கணம்
அல்லது
யாக்யா கான்
ஆகா முகமது யாஃக்யா கான் (Agha Muhammad Yahya Khan, ; 4 பிப்ரவரி 1917 – 10 ஆகத்து 1980), பரவலாக யாக்யா கான்,  25 மார்ச் 1969 முதல் திசம்பர் 1971இல் தனது பணித்துறப்பு வரை மூன்றாவது பாக்கித்தான் குடியரசுத் தலைவராக பொறுப்பாற்றிய பாக்கித்தானிய படைத்துறை தலைவர்.
பெரிய பிரித்தானியாவின் பிரித்தானிய இந்தியப் படையின் சார்பில் இரண்டாம் உலகப் போரின் நிலநடுக்கடல் அரங்கில் பங்கெடுத்தார். பின்னர் யாக்யா கான் 1947இல் ஐக்கிய இராச்சியம் இந்தியாவைப் பிரித்தபோது பாக்கித்தான் குடியுரிமைக்கு விருப்பம் தெரிவித்து பாக்கித்தானியப் படையில் சேர்ந்தார். 1965 இந்தியாவுடனான போருக்குகாரணமான இந்தியக் காசுமீரில் மறைமுகமாக உட்புகும் கிராண்டு இசுலாம் நடவடிக்கையில் உதவி புரிந்தார். 1966இல் பாக்கித்தானியப் படையின் தலைமை படைத்தலைவராக பல சர்ச்சைகளுக்கிடையே நியமிக்கப்பட்டார். முன்னாள் சர்வாதிகாரியும் தேர்வுபெற்ற குடியரசுத் தலைவருமான அயூப் கான் 1969 கிழக்குப் பாக்கித்தானில் எழுந்த போராட்டங்களால் மக்களாதரவு மங்கிய நிலையில் குடியரசுத் தலைவராக இவரிடம் பொறுப்பை ஒப்படைத்து  பணி ஓய்வு கொண்டார். யாக்யா கான் பின்னர் படைத்துறை சட்டத்தை செயலாக்கி அரசியலமைப்புச் சட்டத்தை முடக்கினார். நாட்டின் முதல் பொதுத் தேர்தலை 1970இல் நடத்தினார். ஆனால் வெற்றி பெற்ற கிழக்குப் பாக்கித்தானின் சேக் முஜிபுர் ரகுமானுக்கு அதிகாரத்தை மாற்றுவதை தாமதித்தார். தொடர்ந்து கிழக்கில் எழுந்த வன்முறைப் போராட்டங்களை அடக்க கிழக்கு பாக்கித்தான் ஆளுநருக்கு தேடொளி நடவடிக்கை (ஆபரேஷன் சர்ச்லைட்) முன்னெடுக்க அனுமதி வழங்கினார். இது புரட்சி வெடிக்க காரணமாயிற்று. ஏறத்தாழ 10 மில்லியன் பேர் இந்தியாவிற்கு அடைக்கலம் தேடி இடம் பெயர்ந்தனர். தனி ஆய்வாளர்களின் கூற்றுப்படி 1971 வங்காளதேச இனப்படுகொலை எனப்படும் நிகழ்வில் 300,000 முதல் 500,000 வரை மக்கள் கொலையுண்டனர்.
கணக் கோட்பாடு
அடிப்படைக் கருத்தினங்களும் குறிமானங்களும்
இலும்
யாக்யா கான்
பாக்கித்தானிற்கு வங்காளதேச விடுதலைப் போரில் பெரும் தோல்வி ஏற்பட்டது. பாக்கித்தானின் கிழக்கு படைப் பிரிவு கலைக்கப்பட்டது. கிழக்கு பாக்கித்தான் பிரிந்து வங்காளதேசம் என்ற நாடாக உருவானது. யாக்யா கானின் ஆட்சியே பாக்கித்தான் பிளவுபட முதன்மை காரணம் என்ற குற்றச்சாட்டுகள் எழுந்தன. இந்நிகழ்வுகளைத் தொடர்ந்து மேற்கு பாக்கித்தானின் முதன்மை அரசியல்வாதியாக விளங்கிய சுல்பிக்கார் அலி பூட்டோவிடம் ஆட்சியை ஒப்படைத்து பாக்கித்தானியப் படையின் தலைமை படைத்தளபதி பொறுப்பையும் துறந்தார். இரண்டு பொறுப்புகளையும் ஒரே நாளில், 20 திசம்பர் 1971இல் துறந்தார். யாக்யா கானின் அனைத்து இராணுவ சிறப்புகளும் பறிக்கப்பட்டு 1970களின் பெரும்பாலும் வீட்டுக் காவலில் வைக்கப்பட்டார். <ref name="storyofpakistan.com"/
1977இல் இந்த கட்டுப்பாடுகள் விலக்கப்பட்டன. 1980இல் இராவல்பிண்டியில் மரணமடைந்தார். பாக்கித்தானிய வரலாற்றில் எதிர்மறையான நோக்குடனே பார்க்கப்படுகிறார்; நாட்டின் தலைவர்களிலேயே மிகவும் குறைந்தளவில் வெற்றி கண்டவராக கருதப்படுகிறார்.
கணக் கோட்பாடு
அடிப்படைக் கருத்தினங்களும் குறிமானங்களும்
இலும் ஏதாவதொன்றில் மட்டும் ஓர் உறுப்பாக (இரண்டிலும் அமையாமல் ஆனால், ஏதாவது ஒன்றில் மட்டுமே அமையும் உறுப்புகள்) அமையும் அனைத்து உறுப்புகளின் கணமாகும். எடுத்துகாட்டாக,
யாக்யா கான்
வெளி இணைப்புகள்
பகுப்பு:1917 பிறப்புகள் பகுப்பு:1980 இறப்புகள் பகுப்பு:பஷ்தூன் மக்கள் பகுப்பு:பாக்கித்தான் அரசியல் பகுப்பு:இராணுவத் தலைவர்கள்
கணக் கோட்பாடு
அடிப்படைக் கருத்தினங்களும் குறிமானங்களும்
ஆகிய கணங்களின் சீருமை வேறுபாட்டுக் கணம்
என்பதாகும். இது ஒன்றிய கணம், வெட்டு கணம் ஆகிய இரண்டின் வேறுபாட்டுக் கணம் ஆகும்.
ஆகிய இரண்டின் கார்ட்டீசியப் பெருக்கல் கணம் என்பது
A × B
எனும் குறிமானத்தால் குறிக்கப்படுகிறது. இது
(a, b)
எனும் கணத்தின் அனைத்து வாய்ப்புள்ள வரிசைப்படுத்தல் இணைகள் உறுப்புகளாக அமைந்த கணமாகும். இங்கு,
a
b
யின் உறுப்பாகும். {1, 2}, {red, white} என்பதன் கார்ட்டீசியப் பெருக்கல் கணம் {(1, red), (1, white), (2, red), (2, white)} என்பதாகும்.
கணத்தின்படியேற்றக் கணம் என்பது
கணத்தின் அனைத்து வாய்ப்புள்ள உட்கணங்கள் உறுப்புகளாக அமைந்த கணமாகும். எடுத்துகாட்டாக,
கணத்தின் படியேற்றக் கணம்
{ {}, {1}, {2}, {1, 2} }
சில முதன்மையான அடிப்படை கணங்களாக, வெற்றுக்கணம் (இது உறுப்புகள் இல்லாத தனிதன்மை வாய்ந்த கணம் ஆகும்; சிலவேளைகளில் இது இன்மைக் கணம் எனப்படுவதுண்டு; பின்னது சற்றே குழப்பமானதாகும்), இயல் எண்களின் கணம், மெய் எண்களின் கணம் ஆகியவை அமைகின்றன.
சற்றே இருப்பியல் (மெய்யியல்) குறித்து
தன் உறுப்புகள் அனைத்துமே கணங்களாகவும் அக்கணங்களின் உறுப்புகள் அனைத்துமே கணங்களாகவும் மேலும் இதன்படியே தொடர்ந்தமையும் கணம் தூய கணம் எனப்படும். புத்தியல் கணக்கோட்பாட்டில், பொதுவாக, தூய கணங்களின் வான் நியூமன் புடவி பற்றி மட்டுமே கவனம் குவிப்பது வழக்கம் ஆகும். அடிக்கோளியல் கணக் கோட்பாட்டின் பல அமைப்புகள் தூய கணங்களை மட்டுமே அடிக்கோளியற்படுத்தி வடிவமைக்கப்படுகின்றன. முழு வான் நியூமன் புடவியும் V குறியீட்டால் குறிக்கப்படுகிறது.
நாகமரை செலப்பாடி மாரியம்மன் கோயில்
நாகமரை செலப்பாடி மாரியம்மன் கோயில் தமிழ்நாட்டில் தர்மபுரி மாவட்டம், நாகமரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சதாராவின் இரண்டாம் இராஜாராம்
சதாராவின் இரண்டாம் இராஜாராம் போன்சலே (Rajaram II Bhonsle), மராத்தியப் பேரரசுக்குட்பட்ட, சதாரா அரசின்  ஆறாவது முடிமன்னர் ஆவார். இவர் சத்திரபதி இராஜாராம் - தாராபாய் இணையரின் வளர்ப்புப் பேரன் ஆவார். மராத்திய பேஷ்வா பாலாஜி பாஜி ராவ், இரண்டாம் இராஜாராமை சதாராவின் பொம்மை அரசனாக்கி, ஆட்சி நிர்வாகத்தை தானே நடத்தினார்.
மேற்கோள்கள்
பகுப்பு:மராட்டியப் பேரரசு பகுப்பு:மராத்தியர்கள் பகுப்பு:மகாராட்டிர வரலாறு
தாழம்பூர்
கடல் மட்டத்திலிருந்து சுமார் 29 மீட்டர் உயரத்தில் அமைந்துள்ள தாழம்பூர் பகுதியின் புவியியல் ஆள்கூறுகள், 12.8549°N, 80.207°W ஆகும். மூலச்சேரி, ஒட்டியம்பாக்கம், சிட்லப்பாக்கம், சிறுசேரி, நாவலூர், கோவிலஞ்சேரி, மாம்பாக்கம், கரணை, பொன்மார், அரசன்கழனி, பெரும்பாக்கம் மற்றும் செம்மஞ்சேரி, ஆகியவை தாழம்பூர் பகுதிக்கு அருகிலுள்ள முக்கிய புறநகர்ப் பகுதிகளாகும். 76 ஏக்கர் பரப்பளவு கொண்ட ஏரி ஒன்று தாழம்பூரில் உள்ளது.
தரமணி, சோழிங்கநல்லூர், ஒக்கியம் துரைப்பாக்கம் மற்றும் காரப்பாக்கம் போன்ற நன்கு அறியப்பட்ட வேலைவாய்ப்பு மையங்களுக்கு, தாழம்பூர் நல்ல இணைப்பைக் கொண்டுள்ளது.
எச். சி. எல் இன்டர்நேஷனல் பள்ளி, அமேதிஸ்ட் இன்டர்நேஷனல் பள்ளி, கே. சி. உயர் சர்வதேச பள்ளி மற்றும் கேட்வே சர்வதேச பள்ளி போன்ற பல சர்வதேச பள்ளிகள் இங்கிருந்து 8 கி.மீ. தொலைவில் அமைந்துள்ளன.
Gleneagles உலகளாவிய சுகாதார நிறுவனம், நரம்பியல் மற்றும் முதுகெலும்பு கோளாறுகள் மருத்துவ நிறுவனம், செட்டிநாடு ஹெல்த் சிட்டி மற்றும் அருண் மருத்துவமனை ஆகியவை தாழம்பூரில் இருந்து சுமார் 10 கி.மீ. சுற்றளவில் மருத்துவ சேவைகள் வழங்குகின்றன.
தாழம்பூருக்கு அருகில் காசாகிராண்ட் ரிட்ஸ், காசாகிராண்ட் பெவிலியன், ரூம்ஸ்கேப்ஸ் வில்லேஜ், எஸ். கே. சி. அபரா மற்றும் எஸ். எஸ். பி. டி. எல். லேக்வுட் என்க்ளேவ் போன்ற பல மதிப்புமிக்க குடியிருப்புகள் உள்ளன.
விவிரா மால், மெரினா மால், பி. எம். ஆர். மால், கே. வி. பி. வளாகம் மற்றும் க்ளோரி மதர் ட்ரெடிஷனல் உள்ளிட்ட அனைத்து ஷாப்பிங் மற்றும் பொழுதுபோக்குத் தேவைகளுக்காகவும் 3 கி.மீ. தொலைவில் வணிக வளாகங்கள் அமைந்துள்ளன.
தாழம்பூரில் அமையப் பெற்றுள்ள பிடாரி பிள்ளையார் கோயில் மற்றும் பிடாரி அம்மன் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன.
வெளி இணைப்பு
பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
எண்கண்
இந்தியா, தமிழ்நாட்டில், திருவாரூர் மாவட்டத்தில் குடவாசல் தாலுக்காவில் எண்கண் கிராமம் அமைந்துள்ளது. இங்கு பிரபலமான இந்து கோவிலாக எண்கண் முருகன் கோவில் அமைந்துள்ளது.
விளக்கப்படங்கள்
எண்கண் கிராமத்தில்  2001 -ம் கணக்கின்படி மக்கள்தொகை மொத்தம் 2,724.ஆண்கள்-1,359, பெண்கள்-1,365.பாலின விகிதம் 1004..எழுத்தறிவு விகிதம் 67.34 உள்ளது.
குறிப்புகள்
Primary Census Abstract - Census 2001". Directorate of Census Operations-Tamil Nadu. Archived from the original on 2011-02-17. பகுப்பு:திருவாரூர் மாவட்டத்திலுள்ள கிராமங்கள்
பறவைகள் தினம்
பறவை தினம் (Bird Day) பறவைகளை கொண்டாடுவதற்காக விடப்படும் பல்வேறு விடுமுறை நாட்களை குறிப்பதாகும். பல்வேறு நாடுகளில் இத்தகைய தினத்தில் பறவைகள் குறித்த நிகழ்ச்சிகள் நடைபெறுகின்றன.
சர்வதேச வலசைபோகும் பறவைகள்நாள்
சர்வதேச வலசைப்போகும் பறவை தினம் என்பது மேற்கு அரைக்கோளம் முழுவதும் வலசைப்போகும் பறவைகள் மற்றும் அவற்றின் வாழ்விடங்களைப் பாதுகாப்பது குறித்த விழிப்புணர்வை ஏற்படுத்தும் முயற்சியாகும். இந்த திட்டம் கனடா, அமெரிக்கா, மெக்சிக்கோ, மத்திய மற்றும் தென் அமெரிக்கா மற்றும் கரீபியன் நாடுகளின் சர்வதேச பாதுகாப்பு முயற்சிகள் மற்றும் சுற்றுச்சூழல் கல்விக்காக அர்ப்பணிக்கப்பட்டுள்ளது. சுமித்சோனியன் வலசைப்போகும் பறவை மையத்தால் ஏற்படுத்தப்பட்ட இந்நிகழ்வானது இப்பொழுது அமெரிக்காவிற்கான சுற்றுச்சூழல் அமைப்பினால் ஒருங்கிணைக்கப்பட்டுள்ளது.
சர்வதேச வலசைப்போகும் பறவை தினம் (ஐஎம்பிடி) அமெரிக்காவிலும் கனடாவிலும் மே மாதத்தின் இரண்டாவது சனிக்கிழமையும், அக்டோபர் இரண்டாவது சனிக்கிழமையன்று மெக்சிகோ, மத்திய மற்றும் தென் அமெரிக்கா மற்றும் கரீபியிலும் ஒவ்வொரு ஆண்டும் அதிகாரப்பூர்வமாகக் கொண்டாடப்படுகிறது. இந்த தினத்தினை எல்லா இடங்களிலும் ஒரே நாள் கொண்டாட இயலாததால் ஆண்டு முழுவதும் வசதிக்கேற்ப நடைபெறுகின்றது.
இந்த திட்டமானது பறவைகளின் எண்ணிக்கையைப் பராமரித்து அதன் இனப்பெருக்க இடங்கள், புலம் பெயர் பறவைகள் பயன்படுத்தும் வாழ்விடங்களைப் பாதுகாக்க பொது மக்களிடம் விழிப்புணர்வினை ஏற்படுத்தி பொதுமக்களின் பங்களிப்பினை பெற ஈடுபடுத்துகிறது. சர்வதேச வலசைப்போகும் பறவை நாள் திட்டங்கள் பெரும்பாலும் அறிவியல் கல்வி அல்லது முறைசாரா அறிவியல் கற்றல் நடவடிக்கைகள், பறவை நடைகள், கலைப் போட்டிகள், இயற்கை சார்ந்த திருவிழாக்கள் மற்றும் விளக்கக்காட்சிகளை உள்ளடக்கியது. இந்த திட்டங்கள் உயிரியல் பூங்காக்கள், மீன்வளங்கள், பாதுகாக்கப்பட்ட நிலங்கள், உயிர்க்கோளங்கள், அருங்காட்சியகங்கள் மற்றும் பள்ளிகள் போன்ற பல்வேறு அமைப்புகளில் நடைபெறுகின்றன.
ஒவ்வொரு ஆண்டும் சர்வதேச வலசைப்போதல் பறவை தினம் அதனுடன் தொடர்புடைய கலைப்படைப்புகள், கல்விப் பொருட்கள் மற்றும் செயல்பாடுகளுடன் புதிய பாதுகாப்பு கருப்பொருளைக் கொண்டு அனுசரிக்கப்படுகின்றது.
thumb|சர்வதேச புலம்பெயர்வு பறவை நாள் 2016 லியோனல் வொரலின் போஸ்டர் முக்கிய பங்கேற்பாளர்கள்: அமெரிக்க வன சேவை, விமானத்தின் பங்குதாரர்கள், அமெரிக்க மீன் மற்றும் வனவிலங்கு சேவை, நில மேலாண்மை பணியகம், நேச்சர் கனடா, பறவைகள் மற்றும் பீன்ஸ், பெப்கோ ஹோல்டிங்ஸ், தெரிந்து கொள்ளுங்கள், அமெரிக்கப் புவியியல் சமூகம், ஆர்னிலக்ஸ், பேர்ட்ஸில்லா, வெப்பமண்டலங்களுக்கான ஒளியியல், மற்றும் கரீபியன் பறவைகளின் பாதுகாப்பு மற்றும் ஆய்வுக்கான சமூகம்.
உலக வலசைப்போகும் பறவை நாள்
2006 ஆம் ஆண்டில், ஐக்கிய நாடுகள் சபை உலக வலசைப்போகும் பறவை தினத்தை ஒவ்வொரு ஆண்டும் மே இரண்டாவது வார இறுதியில் கொண்ட வலியுறுத்தியது. உலகெங்கிலும் உள்ள புலம்பெயர்ந்த பறவைகள் தொடர்புகள் குறித்த விழிப்புணர்வை ஏற்படுத்துவதற்காக ஆப்பிரிக்க-யூரேசிய புலம்பெயர்ந்த நீர்ப் பறவைகளின் பாதுகாப்பு தொடர்பான ஐ.நா.வின் ஒப்பந்தத்தின் முயற்சியாக இந்த நிகழ்வு நிறுவப்பட்டது. 118 நாடுகளில் உலக இடம்பெயர்ந்த பறவை தின நிகழ்வுகள் நடத்தப்படுகிறது. ஒவ்வொரு ஆண்டும், ஐக்கிய நாடுகள் சபை உத்தியோக பூர்வ நிகழ்வுகளை ஒன்றிணைக்கும் கருப்பொருளை அறிவிக்கிறது.
பறவை நாள் மற்றும் தேசிய பறவை நாள் (அமெரிக்கா)
தேசியப் பறவை தினம் என்பது வருடாந்திர விடுமுறையாகும், இது அரை மில்லியன் பின்தொடர்பவர்களுடன் பறவைக் கண்காணிப்பு, பறவைகளைப் படிப்பது மற்றும் பறவை தொடர்பான பிற நடவடிக்கைகள் மூலம் கொண்டாடுகிறது. பறவைத் தத்தெடுப்பு என்பது ஒரு முக்கியமான தேசியப் பறவை தின செயல்பாடு. அட்லாண்டா ஜர்னல்-கான்ஸ்டிடியூஷன் செய்தித்தாள் படி, பல பறவை ஆர்வலர்கள் பறவைகளைத் தத்தெடுப்பதன் மூலம் இத்தினத்தினை கொண்டாடுகிறார்கள். ஏவியன் நலக் கூட்டணியின் தேசிய பறவை தின பிரச்சாரம் கிளிகள் மற்றும் பிற பறவைகள் செல்லப்பிராணிகளாக வாங்குவதை ஊக்கப்படுத்துவதன் மூலமும், காட்டுப் பறவைகள் வாழ்விட பாதுகாப்பு திட்டங்கள் மற்றும் சிறைபிடிக்கப்பட்ட பறவை மீட்பு அமைப்புகள் மற்றும் சரணாலயங்களின் ஆதரவை ஊக்குவிப்பதன் மூலமும் அவர்களின் நலனை மேம்படுத்துவதை நோக்கமாகக் கொண்டுள்ளது. தேசியப் பறவை தினம் ஒவ்வொரு ஆண்டும் ஜனவரி 5 அன்று கொண்டாடப்படுகிறது.
பறவை நாள் (இங்கிலாந்து)
1979 ஆம் ஆண்டு முதல், இங்கிலாந்தில் உள்ள பறவை பிரியர்கள் வருடாந்திர பெரிய தோட்ட பறவைகளைக் காணல் எனும் நிகழ்வில் பங்கேற்கின்றனர். பறவைகளின் பாதுகாப்பிற்கான ராயல் சொசைட்டி ஒருங்கிணைக்கும் இந்த வருடாந்திர நிகழ்வில், அரை மில்லியன் மக்கள் பறவைகளைக் கணக்கிடுவதற்காக ஒரு மணி நேரத்தினைச் செலவிடுகிறார்கள். 2009 ஆம் ஆண்டில் இந்நிகழ்வினை "பறவை நாள்" என தி ஸ்காட்ஸ்மேன் செய்தித்தாள் குறிப்பிட்டது.
வெளி இணைப்புகள்
பகுப்பு:சுற்றுச்சூழல் விழிப்புணர்வு நாட்கள் பகுப்பு:அக்டோபர் சிறப்பு நாட்கள் பகுப்பு:மே சிறப்பு நாட்கள் பகுப்பு:சனவரி சிறப்பு நாட்கள்
விக்டோரியா மகளிர் மேல்நிலைப்பள்ளி
விக்டோரியா பெண்கள் பள்ளி, ராணி விக்டோரியாவால் நிறுவப்பட்டது. இப்பள்ளி தமிழ் மற்றும் ஆங்கில மொழிகளில் கல்வியை வழங்குகிறது. நன்கு பொருத்தப்பட்ட ஆய்வக வசதிகளை கொண்டுள்ள பழமை வாய்ந்த பள்ளியாகும். ஒழுக்கத்திற்கு பெயர் பெற்ற பள்ளி ஆகும். தூத்துக்குடி மாவட்டத்தில் முதல் பத்து இடங்களில் ஒன்றான பள்ளியாகும்.
பகுப்பு:தூத்துக்குடி மாவட்டத்திலுள்ள பள்ளிகள்
ஓக்லாந்து
ஆக்லன்ட் (அல்லது ஆக்லாந்து) (Auckland) நியூசிலாந்து நாட்டின் மிகப்பெரிய நகரமாகும். மொத்தத்தில் 1.4 மில்லியன் மக்கள் வசிக்கின்றனர். உலகில் மிகுந்த பொலினீசிய மக்கள் வாழும் நகரமாகும்.
என். எஸ். ராஜ்குமார் மன்றாடியார்
'''என். எஸ். ராஜ்குமார் மன்றாடியார்''' (N. S. Rajkumar Manraadiar) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு தேர்தலில் காங்கேயம் சட்டமன்றத் தொகுதியிலிருந்து, திராவிட முன்னேற்றக் கழகத்தின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
சந்தேரி (சட்டமன்றத் தொகுதி)
சந்தேரி (சட்டமன்றத் தொகுதி) (இந்தி: चंदेरी विधान सभा निर्वाचन क्षेत्र) (தொகுதி எண்:33) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி அசோக்நகர் மாவட்டத்தில் அமைந்துள்ளது. இத்தொகுதி 2008 ஆம் ஆண்டு தொகுதி மறுசீரமைப்பிற்குப் பின் உருவாக்கப்பட்டதாகும்.
தற்போதைய சட்டமன்ற உறுப்பினர்
2013, மத்தியப் பிரதேச மாநில சட்டமன்றப் பொதுத்தேர்தலில் இந்திய தேசிய காங்கிரஸ் கட்சி சார்பில் கோபால் சிங் சவுகான் ஜாகிராஜா என்பவர் சந்தேரி சட்டமன்றத் தொகுதியில் போட்டியிட்டு வெற்றி பெற்றார். அவர் இத்தொகுதியின் தற்போதைய சட்டமன்ற உறுப்பினராக உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:அசோக்நகர் மாவட்டம்
கொண்டேசன் அள்ளி மாரியம்மன் கோயில்
கொண்டேசன் அள்ளி மாரியம்மன் கோயில் தமிழ்நாட்டில் தர்மபுரி மாவட்டம், கொண்டேசன் அள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
என். பெரியசாமி (தி.மு.க)
'''என். பெரியசாமி'(N. Periasamy'') என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1989 ஆம் ஆண்டு மற்றும் 1996 தேர்தல்களில், தூத்துக்குடி தொகுதியின் திராவிட முன்னேற்ற கழகம் வேட்பாளராக போட்டியிட்டு, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.
வாழ்க்கை
பெரியசாமியின் சொந்த ஊர் தூத்துக்குடி மாவட்டம் சாத்தான்குளம் அருகேயுள்ள தட்டார்மடம் ஆகும். 14 வது வயதில் தூத்துக்குடிக்கு வந்து, அங்குள்ள அரிசி ஆலை ஒன்றில் பணியாற்றினார். கருணாநிதி மீது கொண்ட பற்றால் திமுகவில் இணைந்தார். 1976 இல் அவசர நிலை காலத்தில் மிசா சட்டத்தில் கைது செய்யப்பட்டு ஆற்காடு வீராசாமி, வைகோ ஆகியோருடன் பாளையங்கோட்டை சிறையில் ஓராண்டு அடைக்கப்பட்டிருந்தார். அதன் பிறகு தீவிர அரசியலில் ஈடுபட்ட பெரியசாமி, திருநெல் வேலி மாவட்டம் பிரிக்கப்பட்டு, தூத்துக்குடி மாவட்டம் உருவானதில் இருந்து 30 ஆண்டுகளாக அந்த மாவட்டச் செயலாளராக பதவி வகித்து வந்தார். தூத்துக்குடி நகர்மன்றத் தலைவராகவும், 2 முறை சட்டப்பேரவை உறுப்பினராகவும் பொறுப்பு வகித்துள்ளார். பல தொழிற்சங்கங்களின் தலைவராகவும், தி.மு.க மாவட்ட செயலாளராகவும் பொறுப்பு வகித்துள்ளார். 1985 ஆம் ஆண்டு முதல் தூத்துக்குடி மாவட்ட தி.மு.க. செயலாளராக இருந்தார். அவர் 2016 ஆம் ஆண்டு கலைஞர் விருது பெற்றார். 2012 இல் இவரும் இவரின் மகன் ஜெகன் ஆகியோர் முல்லைக்காடு என்ற பகுதியில் 19 ஏக்கர் நிலம் (7.7 ஹெக்டேர்) நிலத்தை வாங்குவதற்காக ஒரு போலி ஆவணத்தை பயன்படுத்தியதாக கைது செய்யப்பட்டனர். ஜெகனைத் தொடர்ந்து, பெரியசாமியின் மகளான கீதா ஜீவனையும், பெரியசாமி அரசியலுக்கு கொண்டு வந்தார். மே 26, 2017 அன்று பெரியசாமி காலமானார்.
மேற்கோள்கள்
பகுப்பு:தூத்துக்குடி மாவட்ட நபர்கள் பகுப்பு:2017 இறப்புகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
எக்ஸல் குளோபல் பள்ளி
எக்ஸல் குளோபல் பள்ளி[Excel Global School (EGS)]   சர்வதேச கேம்பிரிட்ஜ் தேர்வுகள் இணப்புடன் இணந்த  ஒரு சர்வதேச பள்ளி ஆகும். இது எக்செல் குழும பள்ளிகளில் ஒன்றாக இந்தியா,தமிழ்நாடு மாநிலத்தில், எக்ஸல் வளாகம்,அவ்வை பண்ணை சந்து,திருவட்டாறு பகுதியில்  அமைந்துள்ளது. இப்பள்ளி 10 ஜூன் 2009  முதல் நடைமுறைக்கு வந்தது.
வெளி இணைப்புகள்
பகுப்பு:கன்னியாகுமரி மாவட்டத்திலுள்ள தனியார் பள்ளிகள்
நாட்டுப்புறப் பெண் தெய்வங்கள் பட்டியல்
சிறுதெய்வ வழிபாட்டில் பெண் தெய்வங்களுக்கென சிறப்பான இடமுண்டு. கொலை, தற்கொலை மூலமாக இறந்த பெண்களையோ, கணவனுக்காக தீப்பாயந்து உயிர் துறந்த பெண்களையோ நாட்டுப்புறங்களில் வழிபடுகின்றனர். பல சமூகங்களில் கன்னி தெய்வ வழிபாடு வீட்டில் நடக்கிறது. எண்ணற்ற பெண் தெய்வங்களின் பெயர் பட்டியல் கீழே கொடுக்கப்பட்டுள்ளன.
ஆதாரங்கள்
பகுப்பு:நாட்டுப்புறவியல் பட்டியல் கட்டுரைகள்
இராஜா (திருவிழா)
thumb| ராஜா தோலி கெலா, ஒடியத் திருவிழா இராஜா (Raja) அல்லது இராஜா பர்பா அல்லது மிதுன சங்கராந்தி என்பது இந்தியாவின் ஒடிசாவில் கொண்டாடப்படும் மூன்று நாள் பெண்மையின் பண்டிகை ஆகும். திருவிழாவின் இரண்டாவது நாள் சூரிய மாதத்தின் மிதுனத்தின் தொடக்கத்தைக் குறிக்கிறது. அப்போது மழைக்காலம் தொடங்குகிறது.
புராணம்
வலது|thumb|200x200px| நாயாகரிலுள்ள ஜோயிலுள்ள சிலைகள், ஜெகந்நாதருக்கு கீழே பூதேவி மற்றும் ஸ்ரீதேவியின் சிலை உள்ளது முதல் மூன்று நாட்களில் தாய் பூமி அல்லது விஷ்ணுவின் மனைவிகள் மாதவிடாய்க்கு ஆளாகிறார்கள் என்று நம்பப்படுகிறது. நான்காவது நாள் வசுமதி அல்லது பூமாதேவியின் குளியல் சடங்கு என்று அழைக்கப்படுகிறது. இராஜா என்ற சொல் சமசுகிருத வார்த்தையான 'ராஜாஸ்' என்பதிலிருந்து வந்தது, அதாவது மாதவிடாய் என்று பொருள். ஒரு பெண்ணுக்கு மாதவிடாய் ஆரம்பிக்கும்போது, அவள் 'ராஜஸ்வாலா' அல்லது மாதவிடாய் பெண் என்று அழைக்கப்படுகிறாள். இடைக்காலத்தில் இந்த விழா இறைவன் ஜெகந்நாதரின் மனைவியான பூதேவியின் வழிபாட்டைக் குறிக்கும் விவசாய விடுமுறையாக மிகவும் பிரபலமாக இருந்தது.
இராஜா பர்பா
இது சூன் மாதத்தின் நடுப்பகுதியில் விழுகிறது, முதல் நாள் பஹிலி ராஜா என்றும், இரண்டாவது நாள் மிதுன சங்கராந்தி என்றும், மூன்றாம் நாள் பூ தாஹா அல்லது பாசி ராஜா என்றும் அழைக்கப்படுகிறது. இறுதி நான்காவது நாள், வசுமதி குளியல் அழைக்கப்படுகிறது. இதில் பெண்கள் பூமியின் அடையாளமாக அரைக்கும் கல்ல்லில் மஞ்சளை தேய்த்து குளித்துவிட்டு மலர், குங்குமம் போன்றவற்றைக் கொண்டு வணங்குகிறார்கள். அனைத்து வகையான பருவகால பழங்களும் பூமி தாய்க்கு வழங்கப்படுகின்றன. முதல் நாளுக்கு முந்தைய நாள் சஜாபாஜா அல்லது ஆயத்த நாள் என்று அழைக்கப்படுகிறது. அப்போது வீடு முழுவதும் சுத்தம் செய்யப்படுகிறது. மசாலாப் பொருட்கள் மூன்று நாட்களுக்கு தரையில் வைக்கப்படுகின்றன. இந்த மூன்று நாட்களில் பெண்கள் தங்கள் பணியிலிருந்து ஓய்வு எடுத்துக்கொண்டு புதிய புடவை, ஆபரணங்களை அணிவார்கள். இது அம்புபாச்சி மேளா போன்றது. ஒடிசாவில் ஏராளமான பண்டிகைகளில் மிகவும் பிரபலமான இராஜா திருவிழா தொடர்ந்து மூன்று நாட்கள் கொண்டாடப்படுகிறது. உள்வரும் மழையால் அதன் தாகத்தைத் தணிக்க பூமி தன்னைத் தயார்படுத்திக் கொள்வது போலவே, குடும்பத்தின் திருமணமாகாத சிறுமிகளும் இந்த திருவிழாவின் மூலம் வரவிருக்கும் திருமணத்திற்காக தயார் செய்கிறார்கள். பண்டிகை காலத்தில் அவர்கள் இந்த மூன்று நாட்களை மகிழ்ச்சியாகக் கடந்து, சமைக்காத மற்றும் ஊட்டமளிக்கும் உணவை மட்டுமே சாப்பிடுவது, குளிக்காமல் இருப்பது போன்றவற்றில் ஈடுபடுகிறார்கள். எதிர்காலத்தில் ஆரோக்கியமான குழந்தைகளைப் பெற்றெடுப்பதாக சபதம் செய்கிறார்கள்.
மேற்கோள்கள்
பகுப்பு:இந்து சமய விழாக்கள் பகுப்பு:சூன் சிறப்பு நாட்கள் பகுப்பு:ஒடிசாவின் பண்பாடு
இன்விக்டஸ் (ஆங்கிலக் கவிதை)
கவிதை
"Out of the night that covers me, Black as the pit from pole to pole, I thank whatever gods may be For my unconquerable soul.
''In the fell clutch of circumstance ''I have not winced nor cried aloud. ''Under the bludgeonings of chance ''My head is bloody, but unbowed.
''Beyond this place of wrath and tears ''Looms but the Horror of the shade, ''And yet the menace of the years ''Finds and shall find me unafraid.
''It matters not how strait the gate, ''How charged with punishments the scroll. ''I am the master of my fate: ''I am the captain of my soul."
மொழிபெயர்ப்பு
"எட்டுத் திக்கும் பாதாள இருளாய் எனைச் சூழும் இரவினின்றும், துவளாத மனம்தனை எனக்களித்ததற்கு, இறை எனப்படுவது எதுவாயினும் நன்றி உரைக்கிறேன்.
அழுகையும் ஆத்திரமும் மலிந்திருக்கும் இவ்விடத்திற்கு அப்பால் கார்நிழல் தரும் பேரச்சம் மட்டுமே பெருகி வரும், ஆனபோதும் ஆண்டாண்டுக் கால அச்சுறுத்தல்களும், கோழையாக என்னைக் கண்டதில்லை, காணப்போவதுமில்லை.
முக்கியத்துவம்
ஹென்லேயின் இலக்கியப் புகழுக்கு பெரும்பாலும் இவ்வொற்றைக் கவிதையே காரணம். 1875 இல் ஹென்லேயின் காசநோய் முற்றியதால் ஏற்பட்ட உடற்கோளாறு காரணமாக அவரின் ஒரு காலை நீக்க வேண்டி வந்தது. இக்காலை நீக்கியவுடன் மறு காலையும் நீக்க வேண்டியுள்ளதெனத் தெரியப்படுத்தினர். ஆனால் அவர் புகழ்பெற்ற அறுவை சிகிச்சை மருத்துவரான ஜோசப் லிஸ்டரின் சேவையை நாடினார். அவர் ஹென்லேயின் பாதத்தில் பல அறுவை சிகிச்சைகளை மேற்கொண்டு, எஞ்சிய காலைக் காப்பாற்றினார். மருத்துவமனையில் தேற்றம் பெரும் காலத்தில், பின்னாளில் "இன்விக்டஸ்" என்று வழங்கப்படும் இவ்வரிகளை எழுத உந்துதல் ஏற்பட்டது. தன் வாழ்வின் கடினமான இக்கால கட்டமும், வறுமை தோய்ந்த பால பருவ நினைவுகளும் சேர்ந்து, இக்கவிதையின் இயக்கத்திற்கும் அதன் உள்ளார்ந்த பொருளுக்கும் முழு முதல் தூண்டுதலாய் அமைந்தன.
ஒலிபெயர்ப்பு
<references group="கு"/>
சிறிலேகா பார்த்தசாரதி
சிறீலேகா பார்த்தசாரதி (Srilekha Parthasarathy) ஒரு தமிழ்ப் பாடகர் ஆவார். இவர் பொதுவாக சிறீலேகா என்ற முதல் பெயரால் குறிப்பிடப்படுகிறார். 2000 ஆம் ஆண்டில் நடிகை ஜோதிகா தோன்றிய "இதயம் எண்ணெய்" விளம்பரத்திற்கான சிறுபாடலைப் பதிவுசெய்து, இவர் தனது தொழில் வாழ்க்கையைத் தொடங்கினார். இப்பாடல் தமிழ் இசைத் துறையில் தனது நுழைவுச்சீட்டு என விவரிக்கிறார்.
ஆரம்ப கால வாழ்க்கை
சிறீலேகா ஒரு தமிழ்க் குடும்பத்தில் பிறந்து தில்லியில் வளர்ந்தார். புதுதில்லியின் டி.டி.இ.ஏ மூத்தோர் மேல்நிலைப் பள்ளியிலியிருந்து தனது பள்ளிப்படிப்பை முடித்தார். பிறப்பால் தென்னிந்தியரான இவர் வட இந்திய மற்றும் தென்னிந்திய மொழிகளையும் இசையையும், மேற்கத்திய இசையையும் கற்றுக்கொண்டார். தனது நான்காவது வயதில், புதுதில்லியில் ஆண்டுதோறும் நடைபெறும் அகில இந்திய குழந்தைகள் இசை போட்டியில் முதல் பரிசு வென்றார்.
தொழில்
லேசா லேசா என்றத் திரைப்படத்தின் "ஏதோ ஒன்று" என்ற பாடலுக்காக இசை இயக்குனர் ஹாரிஸ் ஜயராஜுடன் இவரது அறிமுகம் இருந்தது. "ஜங்ஷன்" என்றத் திரைப்படத்திற்கான "பூ முகம் சிரிச்சா", "பாப் கார்ன்" படத்தில் எஸ். பி. பாலசுப்பிரமணியத்துடன் "காதலாகி", விசில் படத்தில் "டோன்ட் வொரி பி ஹாப்பி", சேனா படத்திற்காக"சுத்தி சுத்தி வருவான்" உள்ளிட்ட பல பாடல்களை இவர் பாடியுள்ளார்.
இவரது சமீபத்திய பதிவுகளில் "திம்சு கட்டை" (திருமலை), "சின்னா வீடா", "கொக்கு மீனத் திங்குமா" (கோவில்) "பச்சக்கிளி பச்சக்கிளி" ஆகியவை அடங்கும். இவரது பிற பாடல்களில் "மம்மி செல்லமா" (ஜோர்), "பம்பர கன்னு" (மதுர), "வெச்சுக்க வெச்சுக்க வா", "கருடா கருடா", மற்றும் "தவிலு தவிலு" ஆகியவையும் அடங்கும்.
இவர், விஜய் தொலைக்காட்சியின் தர்மயுத்தம் என்றத்தொலைக்காட்சித் தொடரில் தோன்றினார். இவர் பாடகர் எம்.ஜே. சிறீராம் என்பவரை திருமணம் செய்து கொண்டார்.
நேரடி நிகழ்ச்சிகள்
இந்தியா, சிங்கப்பூர், அமெரிக்க ஐக்கிய நாடுகள், கனடா, குவைத், கொழும்பு உள்ளிட்ட பிற நாடுகளில் 200க்கும் மேற்பட்ட நேரடி நிகழ்ச்சிகளை இவர் நிகழ்த்தியுள்ளார். யுயேண்டே, ஏர்செல், டச்டெல், ஏர்டெல், சாம்சங், பிபிஎல் மொபைல், டிவிஎஸ் குழுமம், காக்னிசன்ட் தொழினுட்பத் தீர்வகம், அஜூபா தொழில்நுட்ப தீர்வகம் போன்ற நிறுவனங்களுக்கான நேரடி நிகழ்ச்சிகளை இவர் வழங்கியுள்ளார். விஜய் தொலைக்கட்சியின் "ஏர்டெல் சூப்பர் சிங்கர்" தொடரில் இவர் ஒரு நநடுவராக இருக்கிறார்.
இரசிகர் மன்றம்
இவருக்கு, அமெரிக்காவின் ஓரிகனின் போர்ட்லன்ட்டில் "நோ ஒன் நோட்டிஸிடு சிறீலேகா" என்ற முதல் இரசிகர் மன்றம் உள்ளது. இது, ஓரிகனில் தமிழ்ப் பாடகருக்காக அமைக்கப்பட்ட முதல் இரசிகர் மன்றமாகும். மேலும், இவருக்கு உலகம் முழுவதும் ரசிகர்கள் உள்ளனர்.
கட்டடம் நகர்த்தல்
கட்டடம் நகர்த்தல் (structure relocation) என்பது ஒரு கட்டடம் உள்ள இடத்தில் சாலை விரிவாக்கம் செய்யப்பட இருந்தாலோ அல்லது அந்த இடத்தில் மதிப்புமிக்க வேறு கட்டடம் கட்டுதல் போன்ற நோக்கத்துக்காக கட்டடத்தை இடிக்காமல் அருகில் உள்ள வேறு இடத்திற்கு நகர்த்தி வைத்தல் ஆகும்.
நகர்த்தும் விதம்
கட்டத்தை நகர்த்த தனியாக சில நிறுவனங்கள் உள்ளன அந்த நிறுவன அதிகாரிகள் முதலில் கட்டடத்தை ஆய்வு செய்கின்றனர். கட்டடத்தை மாற்ற வேண்டிய இடத்தில் புதியதாக கடகால் போடப்படுகிறது. கட்டடத்தின் மின்சார இணைப்பு, குடிநீர் இணைப்பு, புதைசாக்கடை இணைப்பு போன்றவை துண்டிக்கப்படுகின்றன, பிறகு கட்டடத்தின், நான்கு புறமும் பள்ளம் தோண்டப்படுகிறது. பின், பள்ளத்தில் ஜாக்கியை வைத்து, கட்டடத்தை ஜாக்கியின் உதவியால் உயர்துகின்றனர். கீழே இரும்பு பட்டைகள் அமைத்து பட்டைகள் மேல்சக்கரங்கள் கட்டடத்தை தாங்குவதுபோல் அமைக்கப்படுகிறது, சக்கரம் மூலம் கட்டடம் படுக்கவைக்கப்பட்ட ஜாக்கிகளின் உதவியால் சிறிது சிறிதாக நகர்த்தப்படுகிறது. இதன்மூலம் தேவையான தொலைவு கட்டடம் இடம் பெயர்கிறது. இதனால், கட்டடத்திற்கு எவ்வித பாதிப்பும் ஏற்படாது என கூறுகின்றனர்.
மேற்கோள்கள்
பகுப்பு:கட்டிடப் பொறியியல் பகுப்பு:கட்டிடக்கலை
அம்மன்குடி ஊராட்சி (திருவோணம்)
அம்மன்குடி ஊராட்சி (Ammangudi Gram Panchayat), தமிழ்நாட்டின், தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும், தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள்
தாலுகா பஞ்சாயத்து (குஜராத்)
தாலுகா பஞ்சாயத்தின் முக்கியப் பணிகள்
தாலுகா பஞ்சாயத்து அமைப்புகள், தாலுகாக்களில் சுகாதார மற்றும் சுகாதார சேவைகளை வழங்குதல், தொற்றுநோய்களை கட்டுப்படுத்தல், கிராம சாலைகளின் கட்டுமானம் மற்றும் பராமரித்தல், தொடக்கப் பள்ளிகளை நிறுவுதல் மற்றும் நிர்வகித்தல். தாலுகா மட்டத்தில் விவசாய மேம்பாடுகள் மற்றும் திட்டமிடல். பெண்கள் நலன், இளைஞர் நடவடிக்கைகள் மேம்பாடு மற்றும் உதவி செய்தல். வெள்ளம், தீ விபத்து போன்ற இயற்கை மற்றும் மனிதனால் உருவாகும் பேரழிவுகளுக்கு நிவாரணப் பணி செய்தல் ஆகும்.
மேற்கோள்கள்
பகுப்பு:குசராத்து
பிரதிமா தேவி (கன்னட நடிகை)
பிரதிமா தேவி (Prathima Devi) (9 ஏப்ரல் 1933 - 6 ஏப்ரல் 2021) கன்னடத் திரைப்படங்களில் பணியாற்றியதற்காக அறியப்பட்ட ஒரு இந்திய நடிகை ஆவார். 1947 ஆம் ஆண்டு கிருஷ்ணலீலா திரைப்படத்தின் மூலம் பிரதிமா தேவி அறிமுகமானார். பாக்ஸ் ஆபிஸில் 100 நாட்களை நிறைவு செய்த முதல் கன்னடத் திரைப்படமான ஜெகன்மோகினி (1951) திரைப்படத்தில் அவர் முக்கிய கதாபாத்திரத்தில் நடித்தார். இவர் 60 க்கும் மேற்பட்ட படங்களில் நடித்துள்ளார்.